open-index/open-wikipedia-markdown huggingface dataset:
Wikispecies

Ang **Wikispecies** ay isang wiki na itinataguyod ng Pundasyong Wikimedia na nagnanais makalikha ng malayang nilalaman ng isang talaan ng lahat ng mga *species* o uri (espesye). Ito ay may mas malaking layunin sa mga sayantipiko kaysa sa pangkalahatang publiko. Sinasabi ni Jimmy Wales, chairman emeritus ng Wikimedia Foundation na ang mga editor ay hindi kinakailangan na magpadala ng kanilag mga degree, ngunit ang pagbibigay ng impormasyon ay dapat sa mga teknikal na madla. Ang Wikispecies ay nasa ilalim ng GNU Free Documentation License.

Nagsimula noong 2004, na may mga bayologo sa maraming parte ng mundo ay inimbitahan para makapag-ambag, ang proyekto ay lumaki ng isang websayt na naglalaman ng Taksonomiya ni Linnaeus na may mga ugnay sa mga artikulo sa Wikipedia sa bawat indibidwal na species noong Abril 2005.

## Kasaysayan 
Si Benedikt Mandl ay isa sa mga likod ng Wikispecies at nakipag-uganay sailang mga tao na kasali sa proyekto at nakakuha ng mga suporta noong 2005. Ang mga database ay napagpiyasahan at nakipag-ugnayan ang mga tagapangasiwa, ilan sa kanila ay tumulong na mapalawak ang Wikispecies.

## Mga patakaran 
Tinangal ng Wikispecie ang lokal na pagkarga ng mga talaksan at sinabing gumamit na lang sana ng mga retrato mula sa . Hindi pinapayagan ng Wikispecies ang paggamit ng mga nilalaman sa hindi alinsunod sa malayang lisensiya, at magtatanggal ng kahit anong mga nilalaman na hindi pumapasok sa mga patakarang ito.

## Mga sanggunian 
Kategorya:Internet
Kategorya:Wikipedia
Grand Chase

Ang ***Grand Chase*** (Korean: 그랜드체이스, lit. *Grand Chase*) ay isang free-to-play, two-dimensional side-scrolling MMORPG na binuo ng isang Koreanong kompanyang KOG Studios. Nakabase sa isang manhwa,ang kuwento ay naka-tuon sa mga pakikipagsapalaran ng Grand Chase Team.

Ang *Grand Chase* ay may maraming server sa Korea, Taiwan, Hong Kong, Brazil, Pilipinas at ang Estados Unidos. Ang iba pang mga pangalan para sa *Grand Chase* ay ***3小俠*** (Chinese: lit. *Tatlong Batang Bayani*) sa mga Taiwan at Hong Kong servers.

## Kuwento 
Samantalang ang Grand Chase ay isang sandbox game, ito ay may maikling kuwento sa bawat tauhan, kasama na rin ang kontinente ng Bermesiah, na kung saan, ang simula ng lahat ng mga manlalaro. Isang pantuloy na kuwento ng Grand Chase ay maipapakita ng laro habang nabibisita nila ang lahat ng mga dungeon sa laro.

Ang backstory ng bawat tauhan ay iisa sa lahat ng mga server, ang back story ng Bermesiah, kasama na rin ang iba pang mga lugar, ay puwedeng naiiba sa ibang mga server, ngunit ang mga pangyayari na naganap ay kamukha o hindi kamukha.

## Ang Kuwento 
Ang mga kaharian ng Serdin at Kanavan ay nakatira sa magkabilaang dulo ng Bermesiah ng napakahabang panahon, hanggang ang reyna ng kadiliman, Kaze'aze, ay pinasok ang Kanavan, at pinatay ang katulong ng namumunong reyna, nagpanggap na siya, at kinontrol ang Reyna ng Kanavan na nagdulot ng limang taong malaking giyera sa Serdin at sa Elven Forest. Marami ang namatay at ang kontinente ay nawasak hanggang nadiskubre ng reyna kung sino ang maysala. Noong nadiskubre na kung sino ang may sala, huli na ang lahat, at umalis na si Kaze'aze. Ang reyna ng Kanavan ay nagpadala ng mga sundalo na tinatawag na mga Trackers, para mahanap si Kaze'aze, ngunit lahat sila ay nawala nang walang nakakaalam kung paano.

Ang reyna ng Serdin ay determinado na umiwas sa isa pang napakalakas na giyera na mangyari uli sa Bermesiah. Para mangyari ito, ang reyna ay gumawa ng mga sundalo na hindi panig ninuman, sa tulong ni Rayko, Ang pinakamalakas na Druid sa kontinente ng Bermesiah, at lalaban sila para sa kapayapaan ng kontinente. Pinangalanganan nila ang mga sundalo bilang "Grand Chase". Ange Grand Chase ay ang pinakamalakas na sundalo sa Bermesiah at ang misyon nila ay hanapin ang sumira sa Bermesiah na si Reyna Kaze'aze Sa tulong ng kanailang magaling na Master na si Rayko, Isang daang persiyento ang kanilang pag-asa manalo sa kasamaan.

## Mga sanggunian 
Kategorya:Larong bidyo noong 2003
Kategorya:Mga laro ng Windows
Itak

]]
Ang **itak**, tinatawag din na **bolo** at **balisong**, ay isang malaking kagamitan para sa pagputol na nagmula sa Pilipinas at katulad ng machete.  Ginagamit din ito sa mga gubat ng Indonesia, at sa mga tanim ng asukal sa Cuba.

Pangunahing ginagamit ang itak sa pag-imis ng mga halaman, para sa agrikultura o para sa paggawa ng bagong daan sa bundok o gubat.  Ginagamit din ang itak sa sining pandigmang Pilipino o sa arnis bilang bahagi ng pagsasanay.
## Mga sanggunian
Kaurian:Sandata
Kaurian:Kasangkapang pangkamay
Kategorya:Kasaysayan ng Pilipinas (900–1565)
Tulay ng Ayala

Ang **Tulay ng Ayala** () ay isang bakal na sepong tulay (*truss bridge*) sa ibabaw ng Ilog Pasig sa Maynila, Pilipinas. Kinokonekta nito ang mga distrito ng Ermita at San Miguel, at dumaraan sa kanlurang dulo ng Isla de Convalecencia. Dinadala nito ang Daang Palibot Blg. 1 (C-1) at ang Pambansang Ruta Blg. 180 (N180) na iniuugnay ang Bulebar Ayala ng Ermita sa Kalye Pascual Casal ng San Miguel. 

## Kasaysayan
thumbnail|left|Pagsasaayos ng tulay noong 2015.
Unang itinayo ang Tulay ng Ayala bilang isang estrukturang yari sa kahoy noong 1872, ni Don Jacobo Zóbel y Zangroniz ng Casa Róxas (ang kasalukuyang Ayala Corporation). Noong 1908 pinalitan, ang materyal na ito ng bakal, at naging unang debakal na tulay ng Pilipinas ang Tulay ng Ayala. Ang kasalukuyang anyo nito ay iniukol sa isang muling pagtatayo noong dekada-1930.

Isinara sa publiko ang tulay noong unang bahagi ng 2015 para isailalim ito sa pagpapabuti at pagkukumpuni upang matiyak ang katatagan nito. Ini-angat ito nang 70 sentimetro upang makayanan nito ang lindol na may magnitud na 7.2. Binuksan muli ang tulay noong Nobyembre 2015.

## Tingnan din
* Talaan ng mga tawiran sa Ilog Pasig

## Mga sanggunian
Ayala
Kapuluang Peroe

thumb|upright|Ang imahen ng Kapuluang Peroe na kuha ng satelayt ng NASA.
Ang **Kapuluang Peroe** o **Mga Pulo ng Peroe** (sa Wikang Perowes: *Føroyar*, sa Wikang Danes: *Færøerne*, sa Nynorsk: *Færøyane*, sa Bokmål: *Færøyene*, sa Matandang Norse/Wikang Islandes: *Færeyjar*; literal na "Kapuluan ng mga batang tupa") ay isang grupo ng mga isla na nasa pagitan ng Dagat ng Noruwega at Hilagang Karagatang Atlantiko, mahigit kumulang sa gitna ng Eskosya at Lupangyelo. Ang Kapuluan ng Peroe ay parte ng Kaharian ng Dinamarka, kasama na ang Dinamarka mismo at ang Lupanlunti.

Ang Kapuluang Peroe ay naging probinsiyang awtonomo ng Dinamarka simula 1948. Ang mga Peroes, habang tumatagal, ay nakuha na ang karapatan sa maraming mga bagay, ang iba ay responsibilidad pa rin ng Dinamarka, tulad ng depensa (ngunit may sarili silang *coast guard* o bantay sa dalampasigan), ugnayan panlabas at batas.

Ang mga Peroes ay may malakas na ugnayan sa Islandia, Noruwega,
Shetland, Orkney, ang Panlabas na Hebrides at Lupanlunti. Ang kapuluan ay nahiwalay nang pampolitika mula sa Noruwega noong 1814. Ang Peroes ay nagrerepresenta ng Nordikong Konseho bilang parte delegasyon ng Dinamarka.

## Mga rehiyon at munisipalidad 
Ang Kapuluan ng Peroe ay nahahati sa 34 na munisipalidad at mahigi kumulang na 120 na mga siyudad at mga bayan.

Nahahati ang Kapuluan ng Peroe sa anim na rehiyon: Norðoyar, Eysturoy, Streymoy, Vágar, Sandoy at Suðuroy.

## Mga sanggunian
Kategorya:Denmark
Kategorya:Greenland
Federico I. Abaya

Si **Federico I. Abaya** (1866 - 3 Mayo, 1900) ay kabilang sa rebolusyonaryong samahang "Espiritu de Candon", na binuo sa bayan ng Candon, Ilocos Sur noong panahon ng pananakop ng Espanyol. Noong 25 Marso 1898, pinamunuan niya ang pagtataboy sa mga Kastila sa Candon na tinawag na *Ikkis ti Kandon*. Nagtagumpay ang hukbo niya at nagdeklara ng sariling republika sa Candon.

## Sanggunian 
Kategorya:Mga Pilipino
Francisco B. Reinoso

Si **Francisco B. Reinoso** (3 Disyembre 1859&nbsp;– 1929) ay isang rebolusyonaryo, manggagamot at manunulat sa lalawigan ng Pangasinan.

Kategorya:Mga manggagamot
Kategorya:Mga manunulat mula sa Pilipinas
Daang Session

Ang **Daang Session** () ay isang pangunahing lansangan sa lungsod ng Baguio sa hilagang Luzon, Pilipinas. Ito ay ang pangunahing sentro ng tinatawag na Baguio Central Business District (BCBD).

## Kasaysayan
Nakapangalang Daang Session ang daan dahil tumutungo ito sa dating Baden-Powell Hall, kung saang isinagawa ang Ikalawang Komisyong Pilipino ng mga sesyon nito mula Abril 22 hanggang Hunyo 11, 1904 at opisyal nang sinimulan ang paggamit ng Baguio bilang *Summer Capital* ng Pilipinas. Binuo ang Komisyon nina Gobernador Heneral Luke E. Wright, pangulo, at mga Komisyoner Henry Clay Ide, Dean Conant Worcester, T. Padre Tavera, Benito Legarda, Jose de Luzuriaga, James Francis Smith at William Cameron Forbes. Isang palatandaan ng ngayo'y Baden-Powell Inn (Bahay-panuluyan ng Baden-Powell), katabi ng mga malalaking terminal ng bus sa Daang Gobernador Pack, ay nakatayo bilang tanging litaw na katibayan ng anumang makasaysayang kabuluhan ng naganap sa Daang Session.

## Paglalarawan ng ruta
Matatagpuan ang Daang Session sa sentro ng lungsod. Nahahati ito sa dalawang bahagi:

### Ibabang Daang Session (*Lower Session Road*)
Ang bahaging ito ay dumudugtong pasilangan mula Abenida Magsaysay (tapat ng Plasa o Kilometro 0 at Liwasang Malcolm) at dumadaan sa BCBD hanggang sa mga sangandaan ng Kalye Father Carlu (patungo sa Katedral ng Baguio at Kalye Upper Bonifacio) at Daang Governor Pack. Ito ang lugar na kung saang matatagpuan ang mga negosyo, kabilang diyan ang mga bangko, tindahan, restoran, panaderya, otel, bilihan ng mga pahayagan, tindahan ng mga damit, at istudyo.

### Itaas na Daang Session (*Upper Session Road*)
thumb|Sangandaan ng Daang Session at Abenida Magsaysay, patungong silangan. Matatanaw sa kaliwa ang Liwasang Malcolm.
Ang bahaging ito ay dumudugtong mula Post Office Loop, Daang Leonard Wood, at paanan ng Burol ng Luneta (kung saang matatagpuan ang SM City Baguio) papunta sa rotonda at dumadaan patungo sa South Drive (patungo sa Baguio Country Club), Daang Loakan (patungo sa Kampo John Hay, Paliparan ng Loakan, Philippine Military Academy, Baguio City Economic Zone, at mga minahan ng Itogon), at Military Cut-Off (patungo sa Daang Kennon)

### Bilang ng ruta
Sa ilalim ng pagpapatupad ng bagong sistemang pamilang ng ruta ng Kagawaran ng Pagawaing Bayan at Lansangan (DPWH) noong 2014, bahagi ang kabuuan ng Daang Session ng **Pambansang Ruta Blg. 231** (**N231**) ng sistema ng lansangang bayan sa Pilipinas, na kinabibilangan din ng ilang bahagi ng Kalye Shanum at ng kabuuan ng Daang Loakan (hanggang sa Daang Kennon).

## Patok na kultura
Sa kasalukuyan, ang tanging "sesyon" na palaging nagaganap sa lugar ay ang mga *jam session* at Kikkan (dating kilala bilang Ayuyang), isang paboritong bar ng kapuwang mga Pilipinong tagahanga ng musika at artista sa reggae at katutubong tugtugin. Isang lokal na bandang Pilipino na tinatawag na **sessiOnroad** ay ibinatay ang kanilang pangalan sa kilalang lansangang ito. 

## Tingnan din
*Sistema ng lansangang bayan sa Pilipinas

## Mga sanggunian
Kategorya:Mga lansangan sa Pilipinas
Dedicacion A. Reyes

Si **Dedicacion** **Mario Agatep-Reyes** (Nobyembre 9, 1923 – Oktubre 25, 2015), na mas kilala ng kanyang mga kasamahan at nasasakupan bilang "**Doktora Cion**," ay isang manggagamot, edukador, at politiko mula sa Pilipinas. Siya ay naging tagapagtatag na pangulo ng University of Northern Philippines (UNP, literal na Unibersidad ng Hilagang Pilipinas) at naglingkod bilang bise gobernador ng Ilocos Sur at bise alkalde ng Santa Maria, Ilocos Sur, ang kanyang bayang sinilangan. Noong 1998, pinarangalan siya bilang *Centennial Awardee for Women* (Gawad Sentenaryo para sa Kababaihan), bilang pagkilala sa kanya bilang isa sa mga pinakaimpluwensyal na Pilipina ng ika-20 dantaon dahil sa kanyang mahahalagang kontribusyon sa edukasyon, medisina at serbisyo publiko.

## Maagang yugto ng buhay at edukasyon 
Ipinanganak si Dedicacion Agatep noong Nobyembre 9, 1923, sa Santa Maria, Ilocos Sur kina Bartolome Ceria Agatep at Claudia Mario. Nagtapos siya bilang *valedictorian* ng Ilocos Sur High School (o Mataas na Paaralan ng Ilocos Sur) at *salutatorian* sa Philippine Normal School (o Paaralaang Normal ng Pilipinas).

Kalaunan ay nag-aral si Dedicacion sa Unibersidad ng Santo Tomas (UST), kung saan nakamit niya ang bihirang "dobleng-koronang" onor na Latin: nagtapos siya bilang *summa cum laude* sa Edukasyon at *magna cum laude* sa Medisina. Naging *medical board topnotcher* (o nangunguna sa pagsusulit ng lupong pangmedisina) siya noong 1953, kung saan nakakuha siya ng isa sa mga pinakamataas na marka sa pambansang pagsusulit para sa mga doktor.

## Karera 
### Sa edukasyon 
Noong 1972, itinalaga si Dedicacion bilang kauna-unahang pangulo ng University of Northern Philippines (UNP, literal na Unibersidad ng Hilagang Pilipinas) sa Vigan. Sa simula ng kanyang panunungkulan, nagsilbi rin siya bilang miyembro ng Lupon ng mga Rehente ng unibersidad, isang tungkulin na nagtapos noong Agosto 1973. Sa kabila nito, ipinagpatuloy niya ang kanyang pagkapangulo hanggang 1978, kung saan pinamunuan niya ang pag-unlad ng UNP.

### Sa politika 
Si Dedicacion ay naging isang mahalagang pigura sa politika ng Ilocos Sur. Nagsilbi siya bilang bise gobernador ng Ilocos Sur sa ilalim ng Partido Nacionalista, kung saan pinamunuan niya ang Sangguniang Panlalawigan. Noong 1980, gumawa siya ng kasaysayan nang mahalal siya bilang unang babaeng bise-alkalde ng Santa Maria.

## Personal na buhay at adbokasiya 
Si Dedicacion A. Reyes ay kasal kay Godofredo Sebastian Reyes na isa ring doktor at politiko. Habang pinamamahalaan ang kanyang mga responsibilidad sa medisina at politika, si Reyes ay naging masugid ding tagasuporta ng kulturang Ilokano. Sa loob ng labing-apat na taon, siya ang nagsilbing pangunahing tagasuporta at punong-abala ng GUMIL (*Gunglo Dagiti Mannurat nga Ilokano* o Samahan ng mga Manunulat na Ilokano) FIlipinas noong panahon ng pagkapangulo ng kanyang asawa sa nasabing organisasyon.

## Mga sanggunian 
Kategorya:Mga Pilipino
Kategorya:Mga manggagamot
Kategorya:Mga politiko ng Pilipinas
Kategorya:Ipinanganak noong 1923
Kategorya:Namatay noong 2015
Atoy M. Navarro

Si **Atoy M. Navarro** ay isinilang noong ika- 9&nbsp;ng Marso at kasalukuyang Kasamang Mananaliksik ng *Forum for Ethical Review Committees in Asia and the Western Pacific* (FERCAP) at Kasapi ng Lupon ng *Bagong Kasaysayan-Bahay Saliksikan sa Kasaysayan* (BAKAS).  Tubong Lalawigan ng Batangas.  Nagtapos ng Bachelor of Arts in History, *cum laude* sa University of the Philippines (UP) Diliman at Diploma in Product Research and Development for Public Health Needs sa Nagasaki University (Sakamoto Campus).  Naging Tagapangulo ng *UP Lipunang Pangkasaysayan* (UP LIKAS), Tagapangulo ng *UP College of Social Sciences and Philosophy Student Council* (UP CSSPSC), Gurong Tagapayo ng *UP Buklod CSSP*, Gurong Tagapayong Tagapagtatag ng *UP Kalipunan sa Agham Panlipunan at Pilosopiyang Pilipino* (UP KAPPP), Gurong Tagapayong Tagapagtatag ng *UP Alyansa ng mga Mag-aaral para sa Panlipunang Katwiran at Kaunlaran* (UP ALYANSA), Pangulong Tagapagtatag ng *UP Katipunan ng mga Nakababatang Guro* (UP KATIPON), Pambansang Kalihim ng *Asosasyon ng mga Dalubhasa, may Hilig at Interes sa Kasaysayan* (ADHIKA) ng Pilipinas, at Pambansang Kalihim ng *Pambansang Samahan sa Sikolohiyang Pilipino* (PSSP).  Naging Mananaliksik din ng *UP Center for Integrative and Development Studies* (UP CIDS); *Philippine Nonprofit Sector Project* (PNSP)-*UP Center for Leadership, Citizenship, and Democracy* (UP CLCD); *Southeast Asian Consortium for Gender, Sexuality, and Health* (SEACONSORTIUM); at *Development RoundTable Series* (DRTS) *on Foreign Policy-Focus on the Global South* (FOCUS).  Kasapi rin ng *AKBAYAN! Citizens’ Action Party* (AKBAYAN!) at *Solidarity To Oppose Wars* (STOP the War!) *Coalition – Philippines*.  Naging Guro rin ng Kasaysayan, Humanidades, at Agham Panlipunan sa UP Los Baños, UP Diliman, UP Open University, Mapua Universuty, at UP Manila.  Nagbasa at nagharap na rin ng mga akademikong papel sa mga pambansa, rehiyunal, at pandaigdigang kumperensiya sa Cambodia, China, Germany, Indonesia, Malaysia, Pilipinas, Singapore, Thailand, United Kingdom, at United States of America.  Kasamang May-akda at/o Kasamang Patnugot ng *Talaarawan 1996 ng Himagsikang 1896* (1995); *Talaarawan 1997 ng Himagsikang 1897* (1996);* Pantayong Pananaw: Ugat at Kabuluhan; Pambungad sa Pag-aaral ng Bagong Kasaysayan* (1997/2000); *Tayabas: Pagmumulat sa Kasaysayan, Himagsikan at Sentenaryo* (1998); *Wika, Panitikan, Sining at Himagsikan* (1998); *Balara at Krus na Ligas sa Panahon ng Himagsikan* (1998); *Hermano Puli sa Kasaysayan* (2001); *Extending the Self: Volunteering as Pakikipagkapwa* (2004); *Mga Babasahin sa Agham Panlipunang Pilipino: Sikolohiyang Pilipino, Pilipinolohiya, at Pantayong Pananaw* (2007); *Kaalaman at Pamamaraan sa Pagtuturo ng Kasaysayan* (2008); at *ASYA: Kasaysayan at Kabihasnan* (2009).  Kasamang Tagasalin din ng *Sikolohiyang Pilipino: Pamana ni Virgilio G. Enriquez* (2002/2007).  At May-akda ng *Ang Bagong Kasaysayan sa Wikang Filipino* (2000) at *Kalikasan ng Komiks; Panimulang Pangkasaysayang Pagbabalangkas* (2000).

Kategorya:Mga Pilipino
Procopio Bonifacio

Si **Procopio Bonifacio y de Castro** ay isang rebolusyonaryong Pilipino na kapatid ni Andres Bonifacio na nakasama niyang pinatay ng mga alagad ni Emilio Aguinaldo sa Bundok Buntis sa Cavite noong Mayo 10, 1897.

Kategorya:Mga rebolusyonaryo mula sa Pilipinas
Jose Alejandrino

Si **Jose Magdangal Alejandrino** (1 Disyembre 1870 – 1 Hunyo 1951 ) ay isang senador, rebolusyonaryong heneral, propagandista at inhinyero ng kimiko.

## Mga sanggunian
*http://www.senate.gov.ph/senators/former_senators/jose_alejandrino.htm
*http://en.wikipilipinas.org/index.php?title=Jose_Alejandrino 

Kaurian:Mga Pilipino
Josh Groban

thumb|right|Si Josh Groban.

Si **Joshua Winslow Groban** (ipinanganak noong 27 Pebrero 1981) ay isang Amerikanong mang-aawit at manunulat ng awiting nabigyan ng nominasyong pang-Grammy.

Groban
Bungkos ng mga bulaklak

thumb|right|Bungkos ng mga bulaklak.

Ang **bungkos ng mga bulaklak** (Ingles: *bouquet*, /bu-key/) ay ang **bigkis**, **tali** (maayos na itinaling mga bulaklak), o **tangkas** ng mga bulaklak.  Tinatawag din itong **pumpon**, **tungkos**, **kumpol**, at **ramilyete**.  Sa larangan ng mga alak, tinatawag na *bouquet* sa Ingles ang aroma o amoy ng alak.

## Mga sanggunian
Kategorya:Bulaklak
Billy Elliot

Ang ***Billy Elliot*** ay isang pelikulang drama noong 2000 sa Britanya, na isinulat ni Lee Hall at idinirehe ni Stephen Daldry. Nakalagak ito sa kathang-isip na tagpuan ng 'Everington' sa loob ng tunay na County Durham,  Nagkakaisang Kaharian. Kinabibidahan ito nina Jamie Bell bilang ang labing-isang taong gulang na si Billy, isang batang lalaking naglalayong maging mananayaw, Gary Lewis bilang kanyang amang minero ng uling, Jamie Draven bilang nakatatandang kapatid na lalaki ni Billy, at Julie Walters bilang kanyang guro ng baley. Noong 2001, kinumisyon ang may-akdang si Melvin Burgess upang isulat ang nobelisasyon ng pelikula batay sa dula ni Lee Hall. Ginawang isang musikal o dulang may tugtugin para sa tanghalan ng West End bilang *Billy Elliot the Musical* noong 2005; nagbukas ito sa tanghalan ng Broadway noong 2008 at sa Australya noong 2007.

Kategorya:Mga pelikula sa wikang Ingles
Kategorya:Mga pelikula ng 2000
Kategorya:Mga pelikula mula sa United Kingdom
Hyacinth Bucket

Si **Hyacinth Bucket** ay isang babaeng tauhan sa palabas ng katatawanan sa telebisyon ng BBC, na pinamagatang *Keeping Up Appearances* (1990 hanggang 1995).  Ginanapan ito ng Inglesang aktres na si Patricia Routledge.  Sa palabas, palaging iginigiit ni Hyacinth Bucket na ang binibigkas ang kanyang apelyido bilang *Bouquet*  o /bu-key/.

Kategorya:Telebisyon sa United Kingdom
Kategorya:Inglatera
Crispulo Aguinaldo

Si **Crispulo Aguinaldo** (10 Hunyo 1863 – 24 Marso 1897 ) ang bayaning heneral na nagtanggol sa Pasong Santol. Siya ang nakatatandang kapatid ni Emilio Aguinaldo, ang unang pangulo ng Pilipinas.

Kategorya:Mga Pilipinong heneral
Datu Ampuanagus

Si **Datu Ampuanagus** (o **Datu Ampuan Agus**) ay isang Maranao na datu sa rehiyon ng Lanao sa Mindanao, Pilipinas. Nakilala siya sa pag-aklas laban sa pananakop ng pamahalaang kolonyal ng Estados Unidos.

Namuno siya sa pakikipaglaban sa mga Amerikano noong Mayo 6, 1903 nang binombahan ng mga Amerikano ng artilerya ang Taraca (kilala na ngayon bilang Taraka, Lanao del Sur). Sa kalaunan, sumuko siya, anim na iba pang datu, at 22 mga mandirigma nang may mga 200 tao niya ang namatay sa labanan. Nagkaroon din ng malaking labanan sa Didanganin na nagdulot sa pagliit ng kanyang puwersa. Noong 1908, inatake niya at kanyang mga tauhan ang mga puwesang Amerikano sa Dansalan sa pamamagitan lamang ng 20 riple.

## Kamatayan
May mga sanggunian nagsasabing namatay siya sa labanan ngunit may ibang sanggunian ang nagsasabing namuhay siya bilang isang pugante hanggang sa kanyang kamatayan dahil sa katandaan. Hindi naitala kung kailan siya ipinanganak o namatay.

## Mga pananda
## Mga sanggunian
Kategorya:Moro
Juan Cailles

Si **Juan Cailles** (10 Nobyembre 1871 – 28 Hunyo 1951) ay isang guro sa Baryo Amaya, Tanza, Cavite. Nang nagkaroon ang rebolusyon, siya ay sumali sa Katipunan.

Kategorya:Mga Pilipinong heneral
Espiridonia Bonifacio

Si **Espiridonia de Castro Bonifacio** (14 Disyembre 1875 – 26 Mayo 1956) ay isang Katipunera at bayaning Pilipino. Siya ay isa mga unang babaeng kasapi ng Katipunan na itinatag ng kanyang nakatatandang kapatid na si Andres Bonifacio. Ang iba pa niyang nakatatandang kapatid ay sina Ciriaco Bonifacio at Procopio Bonifacio.

Noong siya ay labing-pitong taong gulang pa lamang, siya ay nagpakasal noong 1893 kay Teodoro Plata na isa rin sa mga nagtatag ng Katipunan. Siya ay nabalo nang bitayin si Plata sa Bagumbayan (Luneta) noong 1896 nang matuklasan ng mga Kastila ang Katipunan. Di naglaon, matapos paslangin ang kanyang mga nakatatandang kapatid ng mga alagad ni Emilio Aguinaldo sa Cavite, siya ay kinupkop ng isang pamilyang taga-Cavite rin na may apelyidong Distrito upang itago sa mga tumutugis na alagad ni Aguinaldo, na nais din siyang paslangin. Matapos ang himagsikan, napangasawa niya ang isa sa mga anak ng pamilyang kumupkop sa kanya.

Si Espiridiona Bonifacio-Distrito ay namatay noong Mayo 26, 1956 sa Paco, Manila. Siya ay nakahimlay sa Manila South Cemetery. Siya ang nalalamang pinakahuling kapatid ng Supremo na nabuhay pagkatapos ng pananakop ng mga dayuhan sa Pilipinas.

## Sanggunian
*"Central Luzon and NCR: Espiridiona Bonifacio." Unsung Heroes of the Philippines Revolution - MSC Communications Technologies, Inc. http://www.msc.edu.ph/centennial/hero/ncr/page1.html (hinango noong 3 Marso 2008).
*"The untold stories of Andres Bonifacio and his family" - WILL SOON FLOURISH By Wilson Lee Flores (The Philippine Star) | Updated August 18, 2013 - 12:00am. http://www.philstar.com/sunday-life/2013/08/18/1101741/untold-stories-andres-bonifacio-and-his-family

Kategorya:Mga rebolusyonaryo mula sa Pilipinas
Marcelino Crisologo

Si **Marcelino Crisologo** (11 Nobyembre 1844 – 5 Hulyo 1927), na kilala rin sa tawag na "Mena", ay naging kinatawan ng Ilocos Sur sa Kongreso ng Malolos noong 1898.  Siya rin ang naging unang gobernador ng Ilocos Sur.  Kilala rin siya bilang mandudula, manunulat at manunula.

Kategorya:Mga manunulat mula sa Pilipinas
Arsenio Cruz-Herrera

Si **Arsenio Cruz-Herrera** (14 Disyembre 1864 – 8 Abril 1917) ay ang unang sibilyang na naging alkalde ng Maynila.
## Sanggunian
*"Central Luzon and NCR: Aresenio Crus-Herrera." Unsung Heroes of the Philippines Revolution - MSC Communications Technologies, Inc. http://www.msc.edu.ph/centennial/hero/ncr/page4.html (hinango noong 4 Marso 2008).
Nicolas Capistrano

Si **Nicolas Capistrano** (Enero 7, 1864 – 1976) ay isang rebolusyonaryong heneral ng Cagayan de Oro, na nakipaglaban sa mga Amerikano noong 1899 hanggang 1901.

## Talambuhay 
Si Nicolas Capistrano ay ipinanganak noong Enero 7, 1864 sa bayan ng Angat, lalawigan ng Bulacan sa Pilipinas. Pagkatapos ng kanyang pag-aaral sa Colegio de San Juan de Letran, nakakuha siya ng *Bachelor of Arts degree* sa Unibersidad ng Santo Tomas. Noong 1893, matagumpay niyang natapos ang isang bachelor's degree sa batas sa parehong institusyong pang-edukasyon. Noong 1894, naging kasapi si Capistrano sa *Philippine Bar*. Mula 1890 hanggang 1896, siya ay punong-guro ng isang pribadong paaralan sa Maynila. Kasunod nito, mula 1896 hanggang 1897, siya ang Registrar of Deeds (Tagapagtala ng mga Kasulatan) ng lalawigan ng Misamis. Mula 1899 hanggang sa kanyang pagsuko noong Abril 1901, pinamunuan ni Capistrano ang rebolusyonaryong gobyerno sa Misamis. Sa kaparehong panahon, pinamunuan niya ang mga rebolusyonaryong tropa sa kabundukan ng Misamis.

Mula 1901 hanggang 1906, si Capistrano ang tagausig o piskal para sa lalawigan ng Misamis. Mula 1906 hanggang 1907, hinirang siya bilang miyembro ng lupon ng nasabing lalawigan. Noong 1909, naihalal si Capistrano sa Kapulungan ng mga Kinatawan bilang kinatawan ng ikalawang distritong pambatas ng Misamis. Muli siyang nahalal sa parehong posisyon noong 1912. Nahalal si Capistrano sa Senado ng Pilipinas noong 1916 bilang isa sa mga kinatawan ng ikalabing-isang distritong pang-senado. Dahil mas kaunting boto ang nakuha niya kaysa kay Jose Clarin sa nasabing distrito, nanungkulan siya ng tatlong taong termino mula 1916 hanggang 1919.

## Pansariling buhay 
Napangasawa ni Capistrano si Cecilia Trinidad noong 1895

## Mga sanggunian 
* ''Rosenstock's Press Reference Library*, Philippine Edition, Maynila, 1913
* *Directorio oficial del Senado y de la Camara de representantes*, Bureau of Printing, Maynila (1917)
* Zoilo M. Galang, *Encyclopedia of the Philippines, 3 ed. Vol XVII.*, E. Floro, Maynila (1958)
* *Online Roster of Philippine Legislators'', pahinarya ng Kapulungan ng mga Kinatawan ng Pilipinas (kinuha noong Hulyo 7, 2015)

Kategorya:Mga senador ng Pilipinas
Severino de las Alas

, Kabite]]

Si **Severino de las Alas** (Enero 8, 1851 – Nobyembre 4, 1918) ay isang guro, abogado, politiko at pilantropo na naging Kalihim Panloob ng Unang Republika ng Pilipinas. Isinilang siya sa Indang, Kabite at pumasok sa Kolehiyo ng San Juan de Letran upang mag-aral doon. Pumasok din siya sa Unibersidad ng Sto. Tomas at nakapagtapos ng Batas.

Naging Kagawad ng Kapulungan sa Tejeros noong Marso 22, 1897 at isa sa mga lumagda sa Konstitusyon ng Biyak-na-Bato. Sa Gabinete ni Pedro Paterno, nahirang siya bilang Kalihim Panloob noong Mayo 7, 1899. Mula 1899 hanggang 1901, siya ay naging pinuno ng gerilya sa Kabite. Nahalal siya ng dalawang magkasunod na termino bilang Presidente Munisipal ng Indang (1906-1909 at 1909-1912).

Kilalang tagasuporta ni Andres Bonifacio si de las Alas ngunit nagkaroon sila ng hidwaan nang tumalikod si de las Alas sa kanya. Nang nagalit si Bonifacio kay de las Alas ng may pagbanta, humingi ng tulong ang mga taga-Indang kay Emilio Aguinaldo na iniutos ang pag-aresto kay Bonifacio.

Bilang guro, nagturo siya sa Maynila at sa Indang. Bilang pilantropo, nagbigay siya ng donasyon sa Panggitnang Paaralan ng Indang (*Indang Intermediate School*) upang lumawak ito. Bilang pagkakilala sa kontribusyon ni de las Alas, pinalitan ang pangalan ng paaralan sa Pambansang Paaralan ng Agrikultura ni Don Severino (*Don Severino National Agriculture School*). Noong 1964, sa pamamagitan ng batas na inakdaan ni Kinatawang Justiniano Montano Sr., naging pampamahalaang kolehiyo ito at napalitan ang pangalan sa Pang-agrikulturang Kolehiyo ni Don Severino sa bisa ng Batas Republika 3917. Ang kolehiyo ay Pamantasang Pampamahalaan ng Cavite na ngayon subalit ang pangunahing kampus ng pamantasan ay pinangalan pa rin kay de las Alas.

Namatay siya sa Indang noong Nobyembre 4, 1918.

## Mga sanggunian
Kategorya:Mga Pilipinong guro
Kategorya:Ipinanganak noong 1851
Kategorya:Namatay noong 1918
Bating

Ang **bating** ay maaaring tumukoy sa:

*Bating, isang barangay sa Mambusa, Capiz sa Pilipinas.
*Bating, ibang tawag para sa kapon.
*Bating, tawag sa katutubong kastanyas sa lalawigan ng Rizal.
Felipe Buencamino Sr.

Si **Felipe Siojo Buencamino Sr.** (Agosto 23, 1848 – Pebrero 6, 1929) ay isang Pilipinong abogado, pinuno sa himagsikan, politiko, gabinete noong Unang Republika ng Pilipinas, at isa sa nagtatag ng Iglesia Filipina Independiente. Isa siya sa mga nagpakana ng pagpapapatay sa Heneral Antonio Luna.

## Mga sanggunian
Kategorya:Mga Pilipino
Kategorya:Mga Tagalog
Kategorya:Ipinanganak noong 1848
Kategorya:Mga politiko
Unisphere

thumb|*Unisphere*
Ang **Unisphere** ay isang isperong representasyon ng mundong may labindalawang palapag . Ito ay makikita sa Liwasan ng Flushing Meadows sa boro ng Queens sa Lungsod ng Bagong York. Isa ang Unisero sa mga pinakakilala at pinakamatatag na simbolo ng borong ito.

Naitatag ang Unisphere para ipagdiwang ang simula ng *Space Age* o "Panahon ng Kalawakan", at nagawa bilang simbolo ng perya noong Pangmundong Perya ng Bagong York noong 1964/1965. Ang tema ng peryang ito ay "Pagkakaisa sa Pamamagitan ng Pagkakaintindihan" at ang Unisphere ang sumimbolo bilang tema ng pangdaigdigang pagkakaisa. Ito ay isang dedikasyon sa "Ang mga Nakamit ng Tao sa Isang Lumiliit na Mundo sa Isang Lumalaking Kalawakan."

Dinesenyo ng isang arkitektong panghitsura ng lupa o *landscape* na si Gilmore D. Clarke ang Unisphere na ipinamahagi ng United States Steel Corporation at ginawa ng kompanyang *American Bridge Division* (Kahatian ng Amerikanong Tulay). Ito ang pinakamalaking estrakturang global, na tumataas sa 140 na talampakan at may bigat na 7000,000 libra. Ang iba ay nagsasabi na ang Unisphere ay may bigat na 900,000 libra, ibinase ito kung isasama ang karagdagang bigat ng 100 toneladang tripod base nito. Ang dayametro ng ispero nito ay 120 na talampakan o 36.57 na metro. Ito ay gawa sa Tipong 304L na bakal na walang bahid.

Gawa sa pundasyong istraktural sa sumuporta sa Pangmundong Perispero ng Peryang Pangmundo ng Bagong York noong 1939/1940, ang Unisphere ay nakasentro sa isang malaki, pabilog na tubigan at napapalibutan ng serye ng mga puwente na idinisenyo para hindi masyadong makita ang tripodang pedestal nito. Ito ay para magmukhang lumulutang sa kalawakan ang Unisphere.

Tatlong malalaking orbitong gawa ng *stainless steel* o bakal na walang bahid ang umiikot sa Unisphere sa ibat-ibang mga anggulo. Ang mga orbito na ito ay nagrerepresenta ng dinaanan nila Yuri Gagarin, ang unang tao sa kalawakan, John Glenn, ang unang Amerikanong nak-orbito sa mundo, at ang Telestar, ang unang aktibong satelayt na pangkomunikasyon.

## Mga sanggunian 
* Unisphere
* Ang Unisphere 
* Kasaysayan ng Flushing Meadows Park 

## Panlabas na mga kawing 
* nywf64.com (1964/1965 New York World's Fair Website) story of Unisphere at the World's Fair
* Unisphere Landmark Designation Report (PDF) 
* Unisphere pictures 
* Internet Archive: The Unisphere: Biggest World on Earth (1964) Isang film ukol sa paggawa ng Unisphere.
* The Unisphere: Biggest World on Earth  on Cinemaniacal.
* Internet Archive: New York World's Fair, 1964/03/02 (1964) Newsreel featuring The Unisphere.

Kategorya:New York
Kategorya:Mga gusali at estruktura
Taksonomiya

Ang **Taksonomiya **ay ang agham ng pag-uuri ng mga biyolohikong organismo sa basehan ng mga pare-parehas na katangian at pagbibigay pangalan sa mga ito. Ang mga organismo ay inuuri sa taxa (isahan: taxon) at binibigyan ng ranggong pantaksonomiya; mga grupo ng isang antas ay pwedeng pagsama-samahin upang makabuo ng isang super group ng mas mataas na antas na tinatawag na herarkiyang pang-taksonomiya. Ang Suwekong botanista na si Carolus Linnaeus ay itinuturing na ama ng Taxonomy; nakagawa siya ng sistema na Linnaean classification na nakakapag-uri ng mga organismo at pangalang dalawahan upang mapangalanan ang mga ito.

Sa pamamagitan ng mga iba't-ibang larangan ng pagaaral katulad ng pilohenetika, kladistika at sistematika, ang Linnaean system ay naging isang sistema ng modernong byolohikong pag-uuri batay sa mga ebolusyonaryong relasyon sa pagitan ng mga organismo, buhay o ekstinto.

Ang taksonomiya ay tinawag na "pinakalumang hanapbuhay ng mundo", ang pagpapangalan at pag-uuri ng ating paligid ay malamang nagaganap na noon pa mang kaya ng tao makipagusap. Laging mahalaga ang pagkaka-alam ng pangalan ng mga nakakalason at nakakain na halaman at hayop upang maipasa ang impormasyon na ito sa ibang mga miyembro ng pamilya.

## Mga sanggunian
Kategorya:Taksonomiya
Titan (mitolohiya)

Sa mitolohiyang Griyego, ang mga **Titan** (Griyego:  - *Ti-tan*; maramihan:  - *Ti-tânes*), ay ang mga mas matatanda o mas nauna o sinaunang mga uri ng mga bathala o diyos.  Kabilang sa mga orihinal na Labindalawang mga Titano ang mga inanak o anak nina Gaia at Uranos.  Isa silang lipi, rasa, o lahi ng makapangyarihan o malalakas na mga diyos na naghari sa panahon ng maalamat na Gintong Panahon.  Napawi ang gampanin nila bilang Nakatatandang mga Diyos ng isang lahi ng mas nakababatang mga diyos na kilala bilang Labindalawang mga Olimpiyano, na naging sanhi ng pagkakaroon ng mitolohikal na paradimong pagbabagong maaaring hiniram ng mga Griyego mula sa Sinaunang (pook na) Malapit sa Silangan.  Sa paglaon, nakipaglaban sila sa mas bagong Labindalawang mga Olimpiyano, ngunit nabigo sa pakikipagtunggaling ito.  Dahil dito, nagkaroon ng kapangyarihan at lakas ang mga Olimpiyanong ito, at naging mahahalaga.  Marami sa mga Titano ang nailagay sa Tartaros sa Griyegong Mundong Ilalim.

Sa kasalukuyang paggamit ng salita, naging kasingkahulugan ang *titano* ng isang taong napakalaki, bantog, tanyag, napakalakas, higante, malahigante, dambuhala, o titaniko.

## Mga sanggunian 
## Mga kawing panlabas 
Mga Titan
Kaurian:Mga Griyegong diyos
Kaurian:Mga Romanong diyos
Hinekomastiya

.]]

Ang **hinekomastiya** o **ginekomastiya**, mula sa Ingles na *gynecomastia* (bigkas: [], ay ang pagkakaroon o pag-unlad ng abnormal na malaking mga glandulang mamarya sa mga kalalakihan na kinalalabasan o nagreresulta sa paglaki ng suso.  Nagmula ang salita sa Griyegong *γυνή* o *gyne* (salitang-ugat: *gynaik-*) na nangangahulugang "babae" at *μαστός* o *mastos* na may ibig sabihing "suso".  Pisyolohikal na nagkakaroon ng ganitong kundisyon o kalagayan sa mga sanggol o neonado (dahil sa mga hormonang pambabae mula sa ina; tinatawag itong gatas ng mangkukulam), sa adolesensiya, at sa mga matatanda.  Sa mga adolesente o kabataang mga lalaki, karaniwang pinanggagalingan ng pagkabagabag ang katayuang ganito, subalit umiimpis o nawawala ang paglaki o pag-unlad ng suso sa loob ng dalawang mga taon sa karamihan ng mga lalaking nagkakaroon ng hinekomastiyang pubesente o pangpagbibinata.  Nananatiling hindi matiyak ang mga sanhi ng pangkaraniwang hinekomastiya, bagaman pangkalahatang inilalagak ito sa pagkakaroon ng hindi pantay na bilang ng mga hormonang seksuwal o pagtugon ng mga lamuymoy o tisyo sa mga ito; bihirang matukoy ang pinag-ugatang sanhi nito sa mga kasong pang-indibiduwal.  Nagreresulta ang pag-umbok ng suso mula sa paglaki o hipertopiya ng organo ng tisyu ng suso, tisyung adiposa ng dibdib at balat, at tipikal na kumbinasyon ng mga ito.  Kalimitang tinatawag na **sudohinekomastiya** o **sudoginekomastiya** (mula sa Ingles na *pseudogynecomastia*, peke o hindi tunay na paglaki ng suso) ang pamamaga ng susong dahil sa labis na adiposa. o minsan bilang **lipomastia** o **lipomastiya**.

Dapat na ipagkaiba ang hinekomastiya mula sa hipertropiya ng gawain ng mga pangunahing muskulong pektoralis na sanhi ng sobrang ehersisyo, katulad halimbawa ng paglangoy at pagpiga sa bangko (pagpisa sa bangko).

## Tingnan din
*Mas malaking kalamnang pandibdib

## Mga sanggunian
Kategorya:Sakit
Arana

:*Huwag itong ikalito sa harana.*

Ang **arana** ay maaaring tumukoy sa:

*Kay Araña, isang kathang-isip na tauhan ng Marvel Comics. 
*Pacita Arana, isang artistang Pilipino.
*Isang aranya ng mga ilawan o kandila.
Epikurus

Si **Epikurus** sa Atena) ay isang sinaunang pilosopong Griyegong nagtatag ng paaralan ng Epikuryanismo.  Batay sa kanyang mga pangaral, ang katuwaan ang pinakamataas na mabuti sa buhay.  Tinatawag na mga Epikuro o mga Epikuryano ang kanyang mga tagasunod. 

## Tingnan din
*Pilosopiyang Griyego

## Mga sanggunian
Kaurian:Mga pilosopong Griyego
Aranya

[thumb|upright=1.1|Isang aranya sa [Palasyo ng Élysée.]]
Ang **aranya** (ingles: chandelier) ay isang uri ng nakabiting lagayan ng mga ilawan o kaya tirikan ng mga kandila.  Katulad ito ng mga nakikitang nakapalamuti sa loob ng mga simbahan, na nakabitin mula sa mga kisame.

## Mga sanggunian
Kategorya:Liwanag
Komoro

Ang **Komoro** ay maaaring tumukoy sa:

*Bansang Comoros.
*Komoro, Nagano, isang lungsod sa Prepektura ng Nagano sa bansang Hapon.
Word

Ang ***word*** ay isang salitang Ingles na maaaring tumukoy sa:

*Salita, isang yunit ng wika.
*Word (komiks), isang kathang-isip na tauhan sa komiks.
**Words*, pamagat ng isang awitin ng grupong *Bee Gees*.
One of Us

:*Tungkol ito sa awitin ni Joan Osborne song.  Para sa awitin ng ABBA, pumunta sa One of Us (awitin ng ABBA).  Maghanap din sa One of Us (paglilinaw).*

Ang "***One of Us***", literal na "Isa sa Atin" sa pagsasalinwika, ay isang awiting isinulat ni Eric Bazilian (ng *The Hooters*) at orihinal na inilibas ni Joan Osborne.  Pagkalabas nito noong Marso 1995 sa album na *Relish* na nasa produksiyon ni Rick Chertoff, napunta ito sa mga patok na musikang nasa *Top 40* noong Nobyembre ng taong iyon.  Nagmula ang pamagat nito sa koro o *refrain* na "*What if God was one of us?*" o "Paano Kung ang Diyos ay Isa sa Atin?"

Sa likod ng pabalat ng *56 Best of Tunog Sikat non-stop* (disko kompakto), binigyan ito ng pamagat na ***Larawan ng Diyos***.

## Mga sanggunian
Kategorya:Mga awit
Don't Cry for Me, Argentina

Ang "'''''Don't Cry for Me, Argentina'''*", o "Huwag Lumuha Para sa Akin, Arhentina" sa literal na pagsasalinwika, ay ang pinakakilalang awitin mula sa musikal na *Evita* noong 1978. Nagmula ang tugtugin mula kay Andrew Lloyd Webber, samantalang ang mga panitik o mga liriko ay isinulat ni Tim Rice. Inawit ito ng pangunahing tauhang si Eva Peron. Una itong pinamagatang "*It’s Only Your Lover Returning*" (literal na "Ang Mangingibig Mo Lamang na Nagbabalik") bago humantong sa pangkasalukuyang kinikilalang kinalabasang pamagat. Lumitaw ito nang maaga sa pangalawang akto habang nagpapahayag si Evita sa madla mula sa balkonahe ng Casa Rosada at nagtatangi ng melodiyang may malawak na temang may makabagbag na damdamin ng panghihinayang at hindi pagtanggap ng pangyayaring naganap, na katangian ng mga bantog na mga pinakabantog na mga awit ni Lloyd Webber. Katulad ng tono ng kanta ang sa "*Oh What a Circus*" na nagbuhat din sa palabas na ito.

Sa likod ng pabalat ng *56 Best of Tunog Sikat non-stop* (disko kompakto), isinalin ang pamagat ng awiting ito bilang ***Huwag Lumuha Argentina***.

## Panitik 
Narito ang piling bahagi ng panitik ng awiting ito, na nasa orihinal na anyo sa Ingles. Karugtong nito ang naging anyo ng liriko sa pagsasalinwika:

### Sa Ingles 
:*It won't be easy, you'll think it strange*
:*When I try to explain how I feel*
:*That I still need your love after all that I've done*

:*You won't believe me*
:*All you will see is a girl you once knew*
:*Although she's dressed up to the nines*
:*At sixes and sevens with you*

:*Don't cry for me, Argentina*
:*The truth is I never left you*
:*All through my wild days*
:*My mad existence*
:*I kept my promise*

### Sa Tagalog 
:*Ma'aring isipin na kaiba*
:*Ang damdamin kong nadarama*
:*Ang pagmamahal mo'y kailangan ko pa*

:*Ang 'yong kilala ay ang bata na noo'y musmos pa*
:*Wala pang alam sa buhay*
:*Sa paglalaro'y kasama*

:*Huwag lumuha, *Argentina**
:*Kaylan ma'y di ka iniwan*
:*Sa 'king dinanas*
:*Nagkamali man*
:*Aking pangako'y di ka iiwan*

## Tingnan din 
* *You Must Love Me''

## Mga sanggunian 
Kategorya:Mga awit
Nag-iisa

Ang **nag-iisa** ay maaaring may tumukoy o may kaugnayan sa:

*Indibiduwal, o pang-isa.
**All by Myself*, na may ibig sabihing "nag-iisa", isang awiting nasa wikang Ingles.

## Tingnan din
*Isa
Domino

Ang **domino** ay maaaring tumukoy sa:

*Domino (laro), isang laro o pirasong ginagamit para sa larong ganito rin ang pangalan.
*Domino (komiks), isang kathang-isip na tauhan sa komiks mula sa Marvel Comics.
Domino (laro)

thumb|right|250px|Isang laro ng mga domino.

Ang mga **domino**, sa pangkalahatan, ay tumutukoy sa mga piraso o pitsang panglaro na bumubuo sa isang pangkat, set, o pakete na pangdomino o sa kabahaging kaurian o kategorya ng mga larong may pitsa. Kaugnay ng matematika, karaniwang tumutukoy ang salitang domino sa anumang parihabang nabuo mula sa pag-uugnay ng dalawang kongruenteng mga parisukat, na gilid sa gilid. Binubuo ang tradisyonal na Intsik-Europeong pangkat ng domino ng 28 mga domino o pitsang pangdomino. Bawat domino ay isang tisa o pitsang parihabang may guhit na humahati sa mukha nito upang maging dalawang dulong parisukat. May tanda ang bawat dulo ng mga tuldok o walang marka. Maaaring walang laman o marka o maaaring may magkakamukhang palamuti ang likuran ng mga domino. Katulad ng mga barahang panglaro at ng dais (betu-beto o puntero), nagagamit ang mga pitsang pangdomino sa sari-saring mga larong pangdomino. 

## Mga sanggunian 
Kategorya:Laro
Kategorya:Mga panlaro
Betu-beto

thumb|right|250px|Iba't ibang uri ng mga betu-beto.
, *De Alea*, 1642]]

Ang rosch, **puntero**, **dais**, o **dado** (Ingles: *die* [isahan, bigkas: /day/], *dice* [maramihan, bigkas: /days/], mula lumang Pranses na  *dé*, mula sa Latin na *datum* "isang bagay na binigay o nilaro") ay mga bagay na ginagamit sa mga laro kapag kailangang alisaga () o naaayon sa pagkakataon o tsansa ang kinakailangang gawin.  Karamihan sa mga betu-beto ang hugis maliit na kubong may mga bilang na 1, 2, 3, 4, 5 at 6 sa ibabaw ng kanilang mga mukha.  Kung minsan, mayroon ding mga betu-betong ginagawa na may ibang hugis, bukod sa pagiging kubo, ngunit pangkaraniwang sa mga kakaibang hugis ang may anim na gilid.  Karaniwang pinapagulong ng kamay ng manlalaro ang isang betu-beto.

Dahil ginagamit para ito sa mga alisagang bilang o ibang mga simbolo, ginagawa nitong angkop ang betu-beto bilang kagamitan para sa sugal o gamitin sa mga laro sa mesa na hindi pang-sugal.

## Mga sanggunian 
Kategorya:Mga panlaro
Bohemian Rhapsody

Ang ***Bohemian Rhapsody*** ay isang klasikong awitin ng rock band na Queen.  Isinulat ito ni Freddie Mercury, at inilabas sa kanilang album noong 1975 na *A Night At The Opera*.

Sa likod ng pabalat ng *56 Best of Tunog Sikat non-stop* (disko kompakto), pinamagatan ang awiting ito bilang ***Huwag Kang Mag-alala***.

## Mga sanggunian 
Kategorya:Mga awit
Lawa ng Baikal

Ang Pulo ng Olkhon at Lawa ng Baikal|thumb
Ang **Lawa ng Baikal** (; , , *Baygal nuur*, nangangahulugang "lawa ng kalikasan";) ay isang lawa na matatagpuan sa timog ng Rusya sa rehiyon ng Siberia, sa pagitan ng Irkutsk Oblast sa hilagang-kanluran at Republika ng Buryat sa timog-silangan.

Ito ang lawang tabang sa daigdig na may pinakamaraming bolyum, na naglalaman ng halos 20% ng mga di-nagyeyelong tubig tabang, at nasa lalim na 1,637 metro (5,371 talampakan), ang pinakamalalim. Isa rin ito sa mga pinakamalinaw sa lahat ng mga lawa, at inakalang ang pinakamatandang lawa sa daigdig sa 25 milyong taon. Ito ang ikapitong pinakamalaking lawa sa mundo ayon sa sukat ng kalatagan nito.

## Mga sanggunian
Kategorya:Mga lawa ng Rusya
All by Myself

Ang "**All by Myself**" ay isang kanta ng Amerikanong mang-aawit at manunulat ng kanta na si Eric Carmen, na inilabas ng Arista noong Disyembre 1975 bilang unang single mula sa debut album ni Carmen, *Eric Carmen* (1975). Ang taludtod ay batay sa pangalawang kilusan (*Adagio sostenuto*) ng Sergei Rachmaninoff ng 1900–1901 *Piano Concerto No. 2 in C minor*, Opus 18. Ang koro ay kinuha mula sa kantang "Let's Pretend", na isinulat ni Carmen at itinala kasama ng Raspberries noong 1972. Ang slide guitar solo ay ginanap ng studio guitarist na si Hugh McCracken.

Ang pinakakilalang cover version ng "All by Myself" ay naitala ng mang-aawit ng Canadian na si Celine Dion noong 1996. Ito ang pang-apat (o pangatlo, depende sa bansa) na hit single mula sa ang kanyang ika-apat na studio album sa wikang Ingles, *Falling into You* (1996). Produksyon nina David Foster sa Compass Point Studios sa The Bahamas, ito ay inilabas noong Disyembre 9, 1996, sa United Kingdom at noong Marso 11, 1997, sa Estado Unidos.

Ang single ay naging isa sa mga pinakamalaking hit ni Dion sa Estados Unidos, na umabot sa numero uno sa Hot Adult Contemporary Tracks (sa loob ng tatlong linggo) at ang Latin Pop Airplay (dalawang linggo). Umakyat ito sa numero apat sa *Billboard* Hot 100 (numero pito sa Billboard Hot 100 Airplay at numero lima sa Hot 100 Singles Sales). Isa rin itong top 10 hit sa Pransiya, United Kingdom, Wallonia sa Belgium at Republika ng Irlanda. Sa Canada, ang "All by Myself" ay inilabas bilang isang pang-promosyon na single lamang, na pumapasok sa numero uno sa Adult Contemporary Chart. Ang "All by Myself" ay sertipikadong ginto sa US (500,000) at sa UK (400,000) at pilak sa Pransiya (125,000).

Sa isang panayam sa *Watch What Happens Live with Andy Cohen*, ibinunyag ni Dion na ang sikat na high note (F5) na humahantong sa pangunahing pagbabago ay hindi pa pinlano ngunit ginulat siya ni David Foster kapag siya ay lumitaw para sa pag-rekord. Nang tanungin ni Dion kung bakit ang sorpresa, sinabi sa kanya ni Foster na kung hindi niya ito kantahin, ang ibang mga mang-aawit, na nag-udyok kay Dion na patunayan kay Foster na kaya niya itong kantahin.

Sa likod ng pabalat ng CD album, ang *56 Best of Tunog Sikat Non-stop*, isinalinwika ito bilang ***Nag-iisa***, sa bilang ng Unang Bahagi.

## Pagtatanghal sa telebisyon
Tinanghal ni Carmen ang "All by Myself" at kanyang sumunod na sikat na awitin na "Never Gonna Fall in Love Again," sa programang telebisyon na *The Midnight Special* noong Hulyo 23, 1976 (*season* 4, episodyo 37). Ang punong-abala ng palabas na ito ay ang The Spinners.

## Mga sanggunian
## Mga kawing panlabas
*
*

Kategorya:Mga awit
Kategorya:Mga awit ni Celine Dion
Asurbanipal

Si **Asurbanipal** o **Ashurbanipal** (Akadyano: ***Aššur-bāni-apli***, "Ang diyos na si Ashur ang tagapaglikha ng isang tagapagmana") (ipinanganak noong 685 BCE&nbsp;– sirka 627 BCE, naghari noong 668&nbsp;– sirka 627 BCE), ang anak na lalaki ni Esarhaddon, ay ang huling dakilang hari ng Neo-Asiriong Imperyo. Siya ang naglunsad (nagsimula) at nagtatag ng unang sistematiko at organisadong aklatan sa sinaunang Gitnang Silangan,, na kilala bilang Aklatan ni Asurbanipal, na nananatili pa rin ang bahagi magpahanggang sa ngayon sa Ninive.

Sa Bibliya, tinatawag siyang *As (e)nappar* o *Osnapper* ().  Ipinakilala siya ng Romanong historyador na si Justinus bilang si Sardanapalus.
## Aklatan ni Ashurbanipal
Ang haring Asiryo na si Ashurbanipal ay kilala sa pagtitipon ng mga teksto at tableta sa Aklatan ni Ashurbanipal. Sa pagtitipon ng mga teksto sa kanyang aklatan, sumulat siya sa  mga lungsod at sentro ng pagkatuto sa buong Mesopotamiya na nag-utos sa kanila na magpadala ng mga kopya ng lahat ng mga  akdang isinulat rehiyon.. Bilang aprentis  na iskriba, pinag-aralan niya ang mga Wikang Akkadiyo at Wikang Sumeryo. Nagpadala siya ng mga iskriba sa bawat rehiyon ng Imperyong Neo-Asirya upang magtipon ng mga sinaunang teksto. Humirang siya ng mga iskolar at iskriba upang kopyahin ang mga teksto mula sa mga sangguniang Babilonyo. Ito ay naglalaman ng 30,000 tableta at teksto at kabilang sa aklatan ang mga kilalang panitikan na Epiko ni Gilgamesh, mito ng paglikha na Enûma Eliš, kuwento ng unang tao na si Adapa at Mahirap na tao ng Nippur.

## Mga sanggunian 
Kategorya:Ipinanganak noong 685 BCE
Kategorya:Namatay noong Dekada 620 BCE
Kategorya:Mga hari ng Asirya
Kategorya:Mga tauhan sa Lumang Tipan